ՀԻՄՆԱՎՈՐՈՒՄ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Ընթացիկ իրավիճակը և իրավական ակտի ընդունման անհրաժեշտությունը. 
[bookmark: _Hlk183100447]    «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ Կառավարության որոշման նախագծի (այսուհետ` Նախագիծ) ընդունումը պայմանավորված է 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» թիվ 1902-Լ որոշման հավելվածի «Առողջապահության նախարարություն» բաժնի միջոցառումների 28-րդ կետի կատարմամբ: 
Նախագծով նախատեսվում է կատարել 19,998.0 հազ. դրամի վերաբաշխում ՀՀ առողջապահության նախարարության 2026 թվականի պետական բյուջեում ըստ ներքոնշյալ ուղղությունների. 
· Նախագծով նախատեսվում է հատկացնել միջոցներ «Վարդենիսի բժշկական կենտրոն» ՓԲԸ-ի նոր կառուցվող բժշկական կենտրոնի կառուցման նպատակով Շրջակա միջավայրի վրա ազդեցության գնահատման (ՇՄԱԳ) ծառայություններ ձեռքբերելու նպատակով: ՇՄԱԳ ծառայությունների արժեքը կազմում է 1,998.0 հազ. դրամ, որի մասով առկա է գնման գործընթաց և կնքված պայմանագիր` 06.10.2026թ-ի թիվ ՀՀ ԱՆ ԳՀԾՁԲ-2026/45 պայմանագիր, կից ներկայացված է տեղեկանք պայմանագրով սահմանված աշխատանքների վերաբերյալ:
· Նախագծով նախատեսվում է նաև «Հիվանդությունների վերահսկման և կանխարգելման ազգային կենտրոն» ՊՈԱԿ-ի ՀՀ Արմավիրի մարզային մասնաճյուղի վերակառուցման աշխատանքների 5% երաշխիքային գումարի համար հատկացնել 18,000.0 հազ. դրամ։
ՀՀ կառավարության 26.03.2026 թվականի թիվ 379-Ն որոշմամբ  «ՀՎԿԱԿ» Արմավիրի մարզային մասնաճյուղի շինարարական աշխատանքներն ավարտելու համար տրամադրվել է 92,000.0 հազար ՀՀ դրամ (չկատարված աշխատանքների ընդհանուր ծավալի և պահված 5% երաշխիքային գումարի համար):
«ՀՎԿԱԿ» ՊՈԱԿ Արմավիրի մարզային մասնաճյուղի վերակառուցման շինարարական աշխատանքների կատարման ընթացքում իրականացվել են հավելյալ ծավալային աշխատանքներ, կատարվել է նախագծի համապատասխան  փոփոխություններ և կատարվել է վճարում։ Որոշմամբ հատկացված 92,000․0 հազ․ դրամ գումարը ամբողջապես վճարվել է, այդ թվում 5% երաշխիքային գումարի վճարման համար նախատեսված միջոցները։
Հաշվի առնելով վերոգրյալը նախատեսվում է հատկացնել 18,000․0 հազ․ դրամ 5% երաշխիքային գումարի համար։
Նվազեցումները նախատեսվում է իրականացնել ՀՀ առողջապահության նախարարության 1126․ «Առողջապահության ոլորտում պետական քաղաքականության մշակում, ծրագրերի համակարգում և մոնիտորինգ» ծրագրի 31002. «Առողջապահական կազմակերպությունների վերազինում» միջոցառման․ «Հիվանդությունների վերահսկման և կանխարգելման ազգային կենտրոն» ՊՈԱԿ-ի Արմավիրի մարզային կենտրոնի համար հատկացված միջոցներից` 19,998.0 հազ. դրամ։
2. Ակնկալվող արդյունքը․ 
ՀՀ Կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» թիվ 1902-Լ որոշման «Առողջապահության նախարարություն» բաժնի միջոցառումների ժամանակին և պատշաճ կատարում: 
3. Իրավական ակտի նախագիծը մշակող պատասխանատու մարմինը. Նախագիծը մշակվել է Հայաստանի Հանրապետության առողջապահության նախարարության ֆինանսատնտեսագիտական վարչության աշխատակիցների կողմից։
4. Պետական բյուջեի եկամուտներում և ծախսերում սպասվելիք փոփոխությունների մասին. 
		Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի մասով ավելացում կամ նվազեցում չի նախատեսվում:
5. ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ.
[bookmark: _Hlk192689337]		Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։
Նախագծի մշակման համար կիրառված իրավական ակտերն են` «Հայաստանի Հանրապետության 2026 թվականի պետական բյուջեի մասին» օրենքը ը «Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշումը: 
6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, կառավարության 2021-2026թթ, ծրագիր, ոլորտային և /կամ այլ ռազմավարություններ.
Ներկայացված նախագիծը բխում է ՀՀ կառավարության  2021 թվականի օգոստոսի 18-ի N 1363-Ա որոշմամբ հաստատված ՀՀ կառավարության 2021-2026թթ ծրագրի «4.5 Առողջապահություն» մասի դրույթներից, մասնավորապես առողջապահական կազմակերպությունների շենքային պայմանների բարելավում:  




